Bilal El Khannouss

Bilal El Khannouss (araabia keeles بلال الخنوس; sündinud 10. mail 2004 Strombeek-Beveris) on Belgias sündinud Maroko jalgpallur, kes mängib ründva poolkaitsjana Inglismaa Premier League'i klubis Leicester City ja Maroko jalgpallikoondises.

 Klubikarjäär 
Aastatel 2009–2019 kuulus ta Belgia klubi Anderlechti noortesüsteemi. 2019. aastal siirdus ta Genki, kellega sõlmis 2020. aasta juulis oma esimese profilepingu. Belgia kõrgliigas debüteeris El Khannouss Genki meeskonnas 2022. aasta mais. Alates hooajast 2022/23 kuulus ta Genki põhikoosseisu. Hooajal 2023/24 valiti El Khannouss Belgia kõrgliiga hooaja parimaks noormängijaks ja Genki hooaja parimaks mängijaks.

 Koondisekarjäär 
2024. aasta augustis sõlmis ta nelja-aastase lepingu Leicester Cityga. Inglismaa kõrgliigas debüteeris El Khannouss 31. augustil 2024 mängus Aston Villa vastu. Inglismaa kõrgliigas lõi ta esimese värava 3. detsembril 2024 mängus West Ham Unitedi vastu, lisaks andis ta samas mängus väravasöödu Jamie Vardy avaväravale."Vardy starts Van Nistelrooy welcoming party as Leicester add to West Ham woe". 3.12.2024. Vaadatud 11.12.2024

Aastatel 2019–2021 mängis El Khannouss Belgia noortekoondistes. Seejärel asus ta mängima Maroko noortekoondistes. 2023. aastal tuli ta Maroko kuni 23-aastaste koondisega Aafrika omavanuste meistriks. 2024. aasta suveolümpiamängudel võitis ta Maroko võistkonnaga pronksmedali.

Maroko rahvuskoondisse kutsuti El Khannouss 2022. aasta maailmameistrivõistluste eel. Koondisedebüüdi tegi ta maailmameistrivõistlustel kolmanda koha mängus Horvaatia vastu.Bilal El Khannouss - National Team. transfermarkt.co.in. Vaadatud 11.12.2024

 Viited 

Kategooria:Maroko jalgpallurid
Kategooria:KRC Genki jalgpallurid
Kategooria:Leicester City FC mängijad
Kategooria:VfB Stuttgardi mängijad
Kategooria:Premier League'i mängijad
Kategooria:Sündinud 2004